Ga mmogo le sehlopha, boledišanang mme le kwane ka melawana ya maitshwaro ka go dikopano, go akaretšwa nyakego ya sephiri. Nakong ye nngwe merero yeo e belaetšago e tla ahlaahlwa ka go komiti ya wate. Maloko ka moka a swanetše go hwetša le go kwana ka mekgwa ya go ikgokanya le balatedi ka ga merero yeo. Ga go nyakege gore ka mehla dilo ka moka di bolelwe ka moka. Nako le nako ge Komititaolo e šišinya go hwetša kadimo, e swanetše go ngwala tsebišo mabapi le maikemišetšo a yona, e tšweletša dintlha ka botlalo tša tšhišinyo ya yona. Tsebišo e swanetše go fiwa leloko le lengwe le le lengwe la Lekgotla matšatši a 21 pele ga tšatšikgwedi la kopano ya Komiti moo tšhišinyo yeo e tlogo senkwa. Ge go le bjalo, kopanokakareretšo ye e sego ya mehleng moo maloko ka moka a laleditšwego, e swanetše go bitšwa go tlo kwa dikgopolo tša maloko.